મુંબઈ સેન્ટ્રલમાં રહેતા મુકેશ મહેતાએ આ માગણી વિશે માહિતી આપતાં મિડ-ડે ન્બ્ઘ્ખ્ન્ને કહ્યું હતું કે ‘મારા જ મિત્રની વાત કરું તો તે ચીરાબજાર બાજુએ કામ પર જાય છે. એક વાર તે ટ્રેનમાંથી ઊતરી રહ્યો હતો એ વખતે તેને પાછળથી જોરદાર ધક્કો આવતાં તે સીધો પ્લૅટફૉર્મ પર પડ્યો હતો અને એક પગ ટ્રેન નીચે ગયો હતો. ઈજા થતાં તેને મરીન લાઇન્સ સ્ટેશનથી ટ્રેનમાં રહેલું તેનું ગ્રુપ તરત જ ઉપાડીને બહાર લઈ ગયું, પણ ત્યાં ઍમ્બ્યુલન્સની સુવિધા જ નહોતી એટલે તેને ટ્રાફિકમાં લઈને ઊભા રહેવું પડ્યું હતું. થોડી વાર પછી ટૅક્સી આવી અને તેને હૉસ્પિટલમાં લઈ જવામાં આવ્યો હતો. એ તો સારું હતું કે મારા મિત્રને બહુ ઈજા થઈ નહોતી, નહીં તો તેનો અધવચ્ચે જ જીવ ગયો હોત. આમ રેલવે-પ્રિમાઇસિસની બહાર તો ઍમ્બ્યુલન્સ જેવી ઇમર્જન્સી સેવા હોવી ખૂબ જ જરૂરી છે.’